It al eest also dat de voirs jan van boxmee simpelic tot den voirs goeden comen es
Soe es nochtan dat geschiet op de vueghe ende condicie hier nae bescreven welc
vueghe ende condicie gedaen sijn tusschen den voirs janne in deen zijde ende joffr
johanne van waenrode sijnre nchten in dande Inden yersten es vorwerde ende
tusschen hen beyden ondsproken datmen de voirs bosschen inder voirs guedingen
begrepen sal doen scatten en taxeren tusschen dit en beloken paesschen naestcomen
met den vijnders vanden hoven daer de selve bosschen gelegen sijn of met goeden
manne die hen des verstaen ende aldaer omtrint geseten sijn hoe vele de selve
nae den landcoop weert moegen sijn opten dach van heden en nae den prijs dat
de selve goede gepresen sullen wordden in dier manien weert sijnde salse de voirs
jan van boxmee ontfangen ende behouden mids machte van sijnen voirs scepen
brieven op alsulke vueghe ende condicie uut dien dat een zeke vorwde ende
composicie geschiet es gelijc hier ond bescreven es tusschen der voirs joffr
johanne in deen zijde en janne van boxmee in dande als vanden goeden die de
voirs joffr johanne liggen heeft inden lande van ludick ende van loen die waen
joffr lijsbetten wilen van waenrode hoer suster de welke de voirs jan heeft moeten
lossen en ondstaen aen de gheene daer aen sij versett waen te weten aen h aerde
van ardingen h willem van alsten he te hamele en henricke van galen en oec meer
ande nae begrijp vander voirwden tusschen hen daer af gemaect te weten dat
de voirs jan vanden voirs i goeden te lossen geheelic verleggen sal de costen en
lasten die daer af met rechte gaen moeten welke costen den voirs janne vand
eenre helicht afslach doen selen aen tgheen des de voirs bosschen getaxeert
selen sijn weert sijnde en dand helicht sal de selve jan selve betalen Ende mids
dien soe sal de voirs joffrouwe johanne hoir leefdaghe langc en niet lang
hebben die helicht vanden pfijte ende betnissen dat de voirs goede inden landen
van ludick ende van loen gelegen beter sijn dan den comer die daer uut gaet
en sculdich sal sijn te gaen ten tijde en also lange als sij leven sal ende dander he
licht vanden selven profijten en betnissen sal volgen den voirs janne van boxmee
also lange als de voirs joffrouwe johanne leven sal en nae doot der voirs joffr
johanne selen de voirs goede inden landen van ludick en van loenl gelegen
geheelic volgen den voirs janne van boxmee sijnen erfgenamen en naecomelinge
teeuweghen dagen Ende oft also bevonden worde dat de helicht vanden costen
die de voirs jan van boxmee vanden goeden inden landen van ludick en van
loen gelegen verleggen sal myn gedroeghe dan de voirs bosschen getaxeert
selen wordden weert sijnde gelijc voirscr steet soe sal dan de selve jan trema
naut vander betnissen dat de voirs bosschen getaxeert selen wordden beter
sijnde der voirs joffr johanne opleggen ende betalen en daer voe met
sijnen voirs brieven de voirs bosschen behouden en oft de selve bosschen ge
taxeert wordden myn weert sijnde dan de helicht gedragen sal vanden
costen die de voirs jan vanden voirs goeden inden landen van ludick ende van
loen gelegen vel verleggen sal moeten zoe es vorwerde dat de voirs joffr